Diari Oficial de la Generalitat Valenciana


Sumari del DOGV 4452, del 04-03-2003 (2003/1714)

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Ajuntament d'Oliva per a la creació d'una Escola d'Educació Infantil de primer cicle, de titularitat municipal, denominada el Caragol, en l'esmentada localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1714


Data del document
:   11-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Educació i Ciència
    * Oliva
    * centre d'ensenyament
    * educació preescolar
    * cooperació administrativa
    * administració local

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Ajuntament d'Oliva per a la creació d'una Escola d'Educació Infantil de primer cicle, de titularitat municipal, denominada el Caragol, en l'esmentada localitat. [2003/X1714]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura i Educació) i l'Ajuntament d'Oliva, el 23 de desembre de 2002, un Conveni per a la creació d'una Escola d'Educació Infantil de primer cicle, de titularitat municipal, denominada el Caragol, en l'esmentada localitat, i en compliment del que estableix la clàusula novena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0021/2003, i que figura com a annex d'esta resolució.
  
València, 11 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura i Educació) i l'Ajuntament d'Oliva, per a la creació d'una escola d'educació infantil de primer cicle, de titularitat municipal, denominada el Caragol, en la citada localitat.
  
València, 23 de desembre de 2002
  
REUNITS
  
D'una part, l'honorable senyor Manuel Tarancón Fandos, conseller de Cultura i Educació, en nom i representació de la Generalitat Valenciana, en virtut de l'acord adoptat pel Govern Valencià el dia 15 d'octubre de 2002.
  
D'altra part, el senyor Enrique José Orquín Morell, alcalde-president de l'Ajuntament d'Oliva, facultat per a este acte per Acord del Ple del citat Ajuntament del dia 29 de juliol de 2002, i assistit per el Senyor Secretari de la Corporació.
  
MANIFESTEN
  
1. L'Ajuntament d'Oliva va acordar sol·licitar la creació d'una Escola d'Educació Infantil de la seua titularitat en Oliva, denominada El Caragol, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
2. La disposició addicional segona, punt 2, de la Llei Orgànica 8/1985, de 3 de juliol, Reguladora del Dret a l'Educació establix que la creació de centres docents públics, els titulars de la qual siguen les corporacions locals, es realitzarà per conveni entre l'administració educativa competent i les corporacions.
  
3. La Resolució de 4 de febrer de 2002, de la Direcció General de Centres Docents, aprova la modificació de la proposta d'instal·lacions i ús educatiu dels espais reflectits en els planòls aprovats per Resolució de 8 de juny de 2000 i 25 de gener de 2001, per a la creació de l'esmetada Escola.
  
4. El Servici de Projectes i Construccions Educatives ha emés informe favorable a allò que s'ha sol·licitat, ja que s'ajusta a allò que s'ha disposat en el Reial Decret 1004/91, de 14 de juny, pel qual s'establixen els requisits mínims dels centres que impartisquen ensenyaments de règim general no universitaris.
  
5. La Inspecció Educativa i l'Unitat Tècnica de Construccions de la Direcció Territorial de València han emés informes favorables en el seu respectiu àmbit competencial.
  
Per això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament d'Oliva acorden subscriure el present Conveni atenent les següents,
  
CLÀUSULES
  
Primera
  
Es crea la següent Escola d'Educació Infantil de primer cicle en Oliva, de titularitat municipal:
  
Denominació genèrica: Escola Infantil
  
Denominació específica: municipal el Caragol
  
Adreça: C/ Barranc, 67 bis.
  
Localitat: Oliva
  
Província: València
  
Codi: 98875751
  
Titular: Ajuntament d'Oliva
  
Ensenyaments: Educació Infantil de primer cicle.
  
Capacitat màxima: 7 unitats amb 101 llocs escolars, distribuïts de la següent manera,
  
\* 1 unitat per a xiquets 0-1 anys de 8 llocs escolars.
  
\* 3 unitats per a xiquets 1-2 anys de 39 llocs escolars.
  
\* 3 unitats per a xiquets 2-3 anys de 54 llocs escolars.
  
Segona
  
Esta Escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 19/1992, de 17 de febrer (DOGV de 19 de febrer).
  
Tercera
  
Correspon al titular de l'Escola d'Educació Infantil de primer cicle la dotació pressupostària necessària per a les despeses derivades del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria de Cultura i Educació per a la concessió de subvencions o ajudes econòmiques als centres d'Educació Infantil.
  
Quarta
  
L'Escola d'Educació Infantil se sotmetrà a l'autoritat de la Conselleria de Cultura i Educació i de la Inspecció Educativa en els termes previstos en el títol IV de la Llei Orgànica 9/1995, de 20 de novembre, que regula les funcions de la Inspecció Educativa, i la resta de normativa de desenrotllament autonòmic que poguera dictar-se sobre la dita matèria.
  
Quinta
  
El titular de l'Escola es compromet a:
  
a) Complir el que establix sobre òrgans de govern dels centres públics, en el títol segon de la Llei Orgànica 9/1995, de 20 de novembre de la Participació, l'Avaluació i el Govern dels Centres Docents.
  
b) Complir els requisits establits en el Reial Decret 1.004/91, de 14 de juny, pel qual s'establixen els requisits mínims dels centres que impartisquen ensenyaments de règim general.
  
c) Seguir les directrius acadèmiques de l'administració Educativa per als centres dependents de la Conselleria de Cultura i Educació, així com a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura i Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.
  
d) La custòdia d'expedients d'alumnes i tots els documents de caràcter acadèmic i administratiu que es generen.
  
Sexta
  
El present conveni entrarà en vigor el mateix dia de la seua firma, no obstant això els seus efectes s'entendran referits a l'inici del curs acadèmic 2002/2003.
  
Sèptima
  
Qualsevol modificació que es produïsca en els ensenyaments, instal·lacions i la resta de requisits mínims que, segons el Reial Decret 1.004/91, de 14 de juny, ha de reunir el centre, serà notificada a l'administració Educativa, la qual instruirà el corresponent expedient que es tramitarà per similitud conforme al procediment regulat en el títol IV del Reial Decret 332/92, de 3 d'abril. Finalitzarà la seua aprovació per orde del conseller de Cultura i Educació.
  
Octava
  
El present conveni tindrà una duració indefinida i es podrà extingir, no obstant això, per qualsevol de les causes següents:
  
a. Per mutu acord de les parts.
  
b. Per incompliment de les obligacions assumides per l'Ajuntament.
  
c. Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.
  
d. Per canvi de titularitat del centre o cessament de les activitats.
  
Esta extinció esdevindrà efectiva a partir del final del curs escolar en què es produïsca la causa.
  
En els supòsits previstos en els punts b. i d. l'extinció requerirà la comunicació prèvia de la Conselleria al titular de l'Escola.
  
Novena
  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat Valenciana, i serà publicat en el Diari Oficial de la Generalitat Valenciana.
  
Com a prova de conformitat i perquè en quede constància, firmen les dos parts el present conveni al lloc i en la data consignats anteriorment.
  
El conseller de Cultura, i Educació,
  
MANUEL TARANCÓN FANDOS
  
L'alcalde'president de l'Ajuntament d'Oliva,
  
ENRIQUE JOSÉ ORQUÍN MORELL